ตามคาด! ไร้แถลงการณ์ร่วมครั้งแรก หลังปิดฉาก G7 - FINNOMENA
การประชุมกลุ่มสมาชิก G7 ประกอบด้วย อังกฤษ แคนาดา ฝรั่งเศส เยอรมนี อิตาลี ญี่ปุ่น และสหรัฐอเมริกา ที่ประเทศฝรั่งเศส ซึ่งกำหนดการหารือร่วมกัน 3 วันที่ผ่านมา ไร้แถลงการณ์ร่วมหลังจบประชุม
27 ส.ค. 2562

การประชุมกลุ่มสมาชิก G7 ประกอบด้วย อังกฤษ แคนาดา ฝรั่งเศส เยอรมนี อิตาลี ญี่ปุ่น และสหรัฐอเมริกา ที่ประเทศฝรั่งเศส ซึ่งกำหนดการหารือร่วมกัน 3 วันที่ผ่านมา ไร้แถลงการณ์ร่วมหลังจบประชุม
โดยรอยเตอร์ส รายงานว่า เป็นไปตามคาดว่า “ไม่มี” การแถลงการณ์ร่วมหลังจบการประชุมของกลุ่มสมาชิก G7 เมื่อวานนี้ ซึ่งนับว่าเป็นครั้งแรก นับตั้งแต่ที่มีการประชุมในปี 1975
สถานการณ์ความตึงเครียดมีมากขึ้นระหว่างชาติสมาชิก G7 ซึ่งเกิดขึ้นในหลายประเด็น ทั้งการค้า ความพยายามด้านนิวเคลียร์ของอิหร่าน และภาวะโลกร้อน โดยสำนักข่าวต่างประเทศเกือบทุกสำนักชี้ว่า “ประธานาธิบดีโดนัลด์ ทรัมป์” เป็นตัวแปรที่สำคัญของการประชุมครั้งนี้
สำหรับประเด็น “การประท้วงในฮ่องกง” นายบอริส จอห์นสัน กล่าวว่า ชาติสมาชิก G7 สนับสนุนเสถียรภาพและความรุ่งเรืองของฮ่องกงในแนวคิดเดิม ขณะที่อังกฤษเองก็เห็นชอบกับกรอบพันธสัญญาเดิมภายใต้รูปแบบ 1 ประเทศ 2 ระบบ แต่ยอมรับว่าจีนกำลังสร้างความกังวลให้กับเศรษฐกิจโลกจากเหตุประท้วงที่ยืดเยื้อเกินไป
ที่มา : https://www.prachachat.net/world-news/news-364924
แท็ก:
แชร์บทความ: